भविष्य में शिक्षा में तकनीकी का क्या असर होगा? भविष्य की शिक्षा नीति कैसी होगी? भविष्य में परिवार की संरचना कैसी होगी? अगर दुनिया में रंग नहीं होते तो क्या होता? जैसे सवालों के जवाब सृजनात्मक चिंतन का उदाहरण हो सकते हैं। ऐसा जरूरी नहीं है कि हर बार सृजनात्मक चिंतन किसी समस्या का समाधान करने के लिए ही हों। वे खालिस मनोरंजन के लिए भी हो सकते हैं। गजल, शायरी और गीत इसके उदाहरण हैं। दार्शनिक विचारों को भी इस श्रेणी में रखा जा सकता है, जिसमें समाज की वास्तविकताओं को सिद्धांतों के माध्यम से व्यक्त करने की कोशिश होती है।